Zapisnik s 5. sjednice Općinskog vijeća Općine Kloštar Podravski,

održane 6. prosinca 2021. godine u vijećnici Općine Kloštar

Podravski, Kralja Tomislava 2

Sjednica je sazvana sazivom KLASA: 021-05/21-01/12, URBROJ: 2137/16-21-01 od 1. prosinca 2021. godine.

Sjednicu je otvorila predsjednica u 17.00 sati i pozdravila prisutne.

Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Antonija Haleuš
4. Marijana Lovrenčec
5. Mirko Šandrovčan
6. Ana Jelušić
7. Branko Golubić
8. Mirko Debeljak
9. Lidija Gatalica
10. Marinko Matančić
11. Ivana Pavunić

b) Ostali:

1. Siniša Pavlović – načelnik općine,

2. Nataša Martinčević, Pročelnica JUO Općine Kloštar Podravski,

3. Ivan Čupen, MO Kloštar Podravski

4. Dubravka Domović - referentica za administrativne poslove, zapisničarka.

Nakon prozivke, predsjednica Općinskog vijeća konstatira da je sjednici prisutno 11 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nisu bili prisutni: Dražen Vučak i Ivan Šipek.

Predsjednica je predložila i sljedeći

DNEVNI RED:

1. Usvajanje Zapisnika s četvrte sjednice Općinskog vijeća Općine Kloštar Podravski.
2. Donošenje Proračuna Općine Kloštar Podravski za 2022. godinu i Projekcije Proračuna Općine Kloštar Podravski za 2023. i 2024. godinu.
3. Donošenje Odluke o izvršavanju Proračuna Općine Kloštar Podravski za 2022. godinu.
4. Donošenje Programa održavanja komunalne infrastrukture na području Općine Kloštar Podravski za 2022. godinu.
5. Donošenje Programa građenja komunalne infrastrukture na području Općine Kloštar Podravski za 2022. godinu.
6. Donošenje Programa utroška sredstava šumskog doprinosa na području Općine Kloštar Podravski za 2022. godinu.
7. Donošenje Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski za 2022. godinu
8. Donošenje Programa javnih potreba u djelatnosti predškolskog odgoja na području Općine Kloštar Podravski za 2022. godinu.
9. Donošenje Programa javnih potreba u osnovnom školstvu na području Općine Kloštar Podravski za 2022. godinu.
10. Donošenje Plana javnih potreba u socijalnoj skrbi na području Općine Kloštar Podravski za 2022. godinu.
11. Donošenje Programa javnih potreba u kulturi na području Općine Kloštar Podravski za 2022. godinu.
12. Donošenje Programa javnih potreba u sportu na području Općine Kloštar Podravski za 2022. godinu.
13. Donošenje Programa o namjenskom korištenju sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Podravski za 2022. godinu.
14. Donošenje Odluke o isplati jednokratne novčane pomoći za svako novorođeno dijete na području Općine Kloštar Podravski u 2022. godini.
15. Donošenje Odluke o donošenju Plana djelovanja u području prirodnih nepogoda za 2022. godinu.
16. Donošenje Analize stanja sustava civilne zaštite na području Općine Kloštar Podravski za 2022. godinu.
17. Donošenje Odluke o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Kloštar Podravski u 2022. godini
18. Donošenje Odluke o visini iznosa participacije Općine Kloštar Podravski za redovite programe i jaslice DV Potočnica Pitomača, Dječji vrtić „Maslačak“ Đurđevac i DV „Bubamara“ Kalinovac u 2022. godini.
19. Donošenje Odluke o ukidanju statusa javnog dobra.
20. Donošenje Plana razvoja sustava civilne zaštite na području Općine Kloštar Podravski za 2022. godinu s trogodišnjim financijskim učincima.
21. Donošenje Rješenja o imenovanju Povjerenstva za popis imovine, obveza i potraživanja Općine Kloštar Podravski sa stanjem 31. prosinca 2021. godine.
22. Donošenje Odluke o provedbi postupka jednostavne nabave usluge za izradu tehničke dokumentacije za korištenje geotermalne energije.
23. Donošenje Odluke o provedbi postupka jednostavne nabave za pokretanje nadmetanja za istražni prostor geotermalne vode.
24. Donošenje Odluke o provedbi postupka jednostavne nabave za kupnju LED DISPLAY P6 RGB.
25. Donošenje Odluke o kupnji zemljišta.
26. Donošenje Odluke o davanju suglasnosti Općini Kloštar Podravski za provedbu ulaganja na području Općine Kloštar Podravski za investiciju „Izgradnja ograde na mjesnom groblju kloštar Podravski“.
27. Donošenje Zaključka o usvajanju Izvješća o obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Koprivničko-križevačke županije.
28. Donošenje Odluke o provedbi postupka jednostavne nabave za izradu tehničke dokumentacije za izgradnju sportsko vatrogasnog doma u naselju Kloštar Podravski, Prugovac i Kozarevac.
29. Donošenje Odluke o promjeni poslovne banke za financijsko poslovanje Općine Kloštar Podravski.
30. Donošenje Odluke o kupnji zemljišta za izgradnju toplica na području Općine Kloštar Podravski.
31. Razno.

**AKTUALNI SAT.**

Predloženi dnevni red je nakon glasovanja jednoglasno prihvaćen.

**Točka 1.**

Usvajanje Zapisnika s 4. sjednice Općinskog vijeća Općine Kloštar Podravski

Bez primjedaba, zapisnik s 4. SOV je jednoglasno usvojen.

**Točka 2.**

Donošenje Proračuna Općine Kloštar Podravski za 2022. godinu i Projekcije Proračuna Općine Kloštar Podravski za 2023. i 2024. godinu

Nataša Martinčević: Dobili ste u materijalima potrebnu dokumentaciju za ovu točku. Da li je potrebno nešto obrazlagati, ima li pitanja?

Siniša Pavlović: Lijepo vas pozdravljam. Proračun je tako velik jer nam u ukupni iznos ulazi školsko-sportska dvorana, tržnica za koju procjenjujemo 9 milijuna kuna, SRC „Mladost“, projekt Aglomeracija. Vjerujem da će plan biti ispunjen, vlada RH je najavila sredstva iz EU.

Bez rasprave, sa 11 glasova „ZA“ donosi se Proračuna Općine Kloštar Podravski za 2022. godinu i Projekcije Proračuna Općine Kloštar Podravski za 2023. i 2024. godinu.

Proračuna Općine Kloštar Podravski za 2022. godinu i Projekcije Proračuna Općine Kloštar Podravski za 2023. i 2024. godinu prilaže se zapisniku i čini njegov sastavni dio.

**Točka 3.**

Donošenje Odluke o izvršavanju Proračuna Općine Kloštar Podravski za 2022. godinu

Nataša Martinčević: Ovom odlukom uređuje se struktura prihoda i primitaka te rashoda i izdataka Proračuna Općine Kloštar Podravski za 2022. godinu, njegovo izvršavanje, opseg zaduživanja i jamstva, upravljanje financijskom i nefinancijskom imovinom, prava i obveze korisnika proračunskih sredstava, općinskog načelnika Općine Kloštar Podravski te druga pitanja u vezi s izvršavanjem Proračuna.

Bez rasprave, sa 11 glasova „ZA“ donosi se Odluka o izvršavanju Proračuna Općine Kloštar Podravski za 2022. godinu.

Odluka o izvršavanju Proračuna Općine Kloštar Podravski za 2022. godinu prilaže se zapisniku i čini njegov sastavni dio.

**Točka 4.**

Donošenje Programa održavanja komunalne infrastrukture na području Općine Kloštar Podravski za 2022. godinu

Nataša Martinčević: U materijalima je vidljivo kako su raspoređena sredstva za održavanje komunalne infrastrukture na području Općine Kloštar Podravski za 2022. godinu.

Bez rasprave, sa 11 glasova „ZA“ donosi se Program održavanja komunalne infrastrukture na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 5.**

Donošenje Programa građenja komunalne infrastrukture na području Općine Kloštar Podravski za 2022. godinu

Nataša Martinčević: Raspored sredstava za građenje komunalne infrastrukture na području Općine Kloštar Podravski za 2022. godinu dostavljen vam je na uvid te možete pitati za ono što vas zanima.

Bez rasprave, sa 11 glasova „ZA“ donosi se Program građenja komunalne infrastrukture na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 6.**

Donošenje Programa utroška sredstava šumskog doprinosa na području Općine Kloštar Podravski za 2022. godinu

Nataša Martinčević: Za utrošak sredstava šumskog doprinosa na području Općine Kloštar Podravski za 2022. godinu planirano je kako stoji u materijalima.

Bez rasprave, sa 11 glasova „ZA“ donosi se Program utroška sredstava šumskog doprinosa na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 7.**

Donošenje Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski za 2022. godinu

Nataša Martinčević: Za narednu godinu određuje se namjensko korištenje sredstava za poboljšanje infrastrukturno nedovoljno opremljenih i neopremljenih naselja na području Općine Kloštar Podravski.

Bez rasprave, sa 11 glasova „ZA“ donosi se Program o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 8.**

Donošenje Programa javnih potreba u djelatnosti predškolskog odgoja na području Općine Kloštar Podravski za 2022. godinu

Nataša Martinčević: Za sufinanciranje boravka djece u dječjim vrtićima (Dječji vrtić „Maslačak“ Đurđevac, Dječji vrtić „Potočnica“, Dječji vrtić „Bubamara“ i Dječji vrtić „Igra“ Kloštar Podravski) osigurava se 600.000,00 kuna, a za rad igraonice za djecu predškolske dobi od tri do šest godina u okviru udruge Društvo Naša djeca Kloštar Podravski, 20.000,00 kuna.

Bez rasprave, sa 11 glasova „ZA“ donosi se Program javnih potreba u djelatnosti predškolskog odgoja na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 9.**

Donošenje Programa javnih potreba u osnovnom školstvu na području Općine Kloštar Podravski za 2022. godinu

Nataša Martinčević: Za financiranje javnih potreba u osnovnom školstvu na području Općine Kloštar Podravski za 2022. godinu osigurano je 30.000,00 kuna.

Bez rasprave, sa 11 glasova „ZA“ donosi se Program javnih potreba u osnovnom školstvu na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 10.**

Donošenje Plana javnih potreba u socijalnoj skrbi na području Općine Kloštar Podravski za 2022. godinu

Nataša Martinčević: : Javne potrebe ovog Plana ostvarit će se kroz rad Općinskog vijeća Općine Kloštar Podravski i Osnovne škole Kloštar Podravski. Iznos osiguranih sredstava je 457.250,00 kuna, a raspoređuju se na: studentske pomoći, učeničke pomoći, pomoć rodiljama, pomoć za ogrijev (iz proračuna Koprivničko-križevačke županije), gerontodomaćice, ostale potrebe-troškovi stanovanja, dječji darovi, školski udžbenici, prehrana i kućne potrepštine i ostale naknade-socijalna zaštita.

Bez rasprave, sa 11 glasova „ZA“ donosi se Plan javnih potreba u socijalnoj skrbi na području Općine Kloštar Podravski za 2022. godinu.

Plan se prilaže zapisniku i čini njegov sastavni dio.

**Točka 11.**

Donošenje Programa javnih potreba u kulturi na području Općine Kloštar Podravski za 2022. godinu

Nataša Martinčević: Za javne potrebe u kulturi, uključujući sakralne objekte i spomenike kulture u Proračunu osigurana su sredstva u svoti 332.000,00 kuna, a raspoređuju se na: Knjižnicu i čitaonicu „Fran Galović“ Koprivnica-bibliobus, za redovnu djelatnost udruga, za izradu spomenika i izradu kipova na spomen obilježje „Hrvatski Velikani“.

Bez rasprave, sa 11 glasova „ZA“ donosi se Program javnih potreba u kulturi na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 12.**

Donošenje Programa javnih potreba u sportu na području

Općine Kloštar Podravski za 2022. godinu

Nataša Martinčević: Za financiranje aktivnosti amaterskih sportskih udruga u Proračunu Općine Kloštar Podravski za 2022. godinu planiraju se sredstva u iznosu od 410.000,00 kuna. Sredstva za financiranje aktivnosti udruga, udruge će moći ostvariti temeljem provedenog javnog natječaja koji će Općina objaviti na mrežnim stranicama Općine.

Siniša Pavlović: Želim samo skrenuti pozornost da se za rad udruga predlažu isti iznosi, to je dobro, jer puno puta sam spomenuo da su udruge civilnog društva kao i sportski klubovi kičma općine. Našli smo način da zadovoljim potrebe svih naših udruga, klubova i društava.

Bez rasprave, sa 11 glasova „ZA“ donosi se Program javnih potreba u sportu na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 13.**

Donošenje Programa o namjenskom korištenju sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Podravski za 2022. godinu

Nataša Martinčević: Namjenska sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Podravski planirana su u Proračunu Općine Kloštar Podravski za 2022. godinu osigurana su u svoti od 6.000,00 kuna, a utrošit će se za izgradnju i održavanje ruralne infrastrukture vezane za poljoprivredu i akvakulturu na području Općine Kloštar Podravski, odnosno za šljunčanje nerazvrstanih cesta koje vode do poljoprivrednog zemljišta.

Bez rasprave, sa 11 glasova „ZA“ donosi se Program o namjenskom korištenju sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Podravski za 2022. godinu.

Program se prilaže zapisniku i čini njegov sastavni dio.

**Točka 14.**

Donošenje Odluke o isplati jednokratne novčane pomoći za svako novorođeno dijete na području Općine Kloštar Podravski u 2022. godini

Nataša Martinčević: Do sada je bio iznos od 500,00 kuna za svako novorođeno dijete, trebalo je priložiti propisanu dokumentaciju. I trebale su biti podmirene sve obveze prema općini. I za iduću godinu ostaje isti iznos i isti uvjeti.

Bez rasprave, sa 11 glasova „ZA“ donosi se Odluka o isplati jednokratne novčane pomoći za svako novorođeno dijete na području Općine Kloštar Podravski u 2022. godini.

Odluka se prilaže zapisniku i čini njegov sastavni dio.

**Točka 15.**

Donošenje Odluke o donošenju Plana djelovanja

u području prirodnih nepogoda za 2022. godinu

Nataša Martinčević: JLS je prema zakonu dužna donijeti Plan djelovanja u području prirodnih nepogoda. Radi ublažavanja i djelomičnog uklanjanja posljedica prirodnih nepogoda Planom djelovanja osiguravaju se i planiraju novčana sredstva, određuje njihova namjena i način dodjele.

Bez rasprave, sa 11 glasova „ZA“ donosi se Odluka o donošenju Plana djelovanja

u području prirodnih nepogoda za 2022. godinu.

Odluka se prilaže zapisniku i čini njegov sastavni dio.

**Točka 16.**

Donošenje Analize stanja sustava civilne zaštite na području

Općine Kloštar Podravski za 2022. godinu

Nataša Martinčević: Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja. Općina Kloštar Podravski obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Bez rasprave, sa 11 glasova „ZA“ donosi se Analiza stanja sustava civilne zaštite na području

Općine Kloštar Podravski za 2022. godinu.

Analiza se prilaže zapisniku i čini njegov sastavni dio.

**Točka 17.**

Donošenje Odluke o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Kloštar Podravski u 2022. godini

Nataša Martinčević: Sredstva planirana u Proračunu za redovito godišnje financiranje rada političkih stranaka zastupljenih u Općinskom vijeću iznose 27.000,00 kuna. Iznos sredstava za svakog člana u Općinskom vijeću utvrđuje se u ukupnoj svoti 2.000,00 kuna, tako da se sredstava raspoređuju pojedinoj političkoj stranci razmjerno broju njenih članova u Općinskom vijeću.

Bez rasprave, sa 11 glasova „ZA“ donosi se Odluka o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Kloštar Podravski u 2022. godini.

Odluka se prilaže zapisniku i čini njegov sastavni dio.

**Točka 18.**

Donošenje Odluke o visini iznosa participacije Općine Kloštar Podravski za redovite programe i jaslice DV Potočnica Pitomača, Dječji vrtić „Maslačak“ Đurđevac i DV „Bubamara“ Kalinovac u 2022. godini

Nataša Martinčević: Samo ako nema mjesta u DV Igra, Općina Kloštar Podravski će Podravski sudjelovati će u cijeni redovitih programa DV Potočnica Pitomača, DV „Maslačak“ Đurđevac i DV „Bubamara“ Kalinovac ukoliko budu popunjena sva mjesta u Dječjem vrtiću „Igra „ u Kloštru Podravskom kako slijedi:

- ako jedno dijete pohađa dječji vrtić 550 kuna/mjesec,

- ako dva djeteta pohađaju dječji vrtić 600 kuna/mjesec,

- ako tri djeteta pohađaju dječji vrtić 650 kuna/mjesec,

- jaslice za svako dijete 600 kuna/mjesec.

Bez rasprave, sa 11 glasova „ZA“ donosi se Odluka o visini iznosa participacije Općine Kloštar Podravski za redovite programe i jaslice DV Potočnica Pitomača, Dječji vrtić „Maslačak“ Đurđevac i DV „Bubamara“ Kalinovac u 2022. godini.

Odluka se prilaže zapisniku i čini njegov sastavni dio.

**Točka 19.**

Donošenje Odluke o ukidanju statusa javnog dobra

Nataša Martinčević: Mi imamo u naselju Prugovac nekretnine koje se u zemljišnim knjigama vode kao Javno dobro, treba ih prepisati na općinu. Donosi se odluka o ukidanju statusa javnog dobra na nekretninama upisanim z. k. ul. br. č.br. 1727 k.o. Prugovac. Ovom Odlukom dozvolit će se zemljišno knjižnom odjelu Đurđevac, Općinskog suda u Koprivnici, da izvrši brisanje statusa javnog dobra na spomenutim nekretninama te da se na istima izvrši upis prava vlasništva u korist i na ime Općine Kloštar Podravski.

Bez rasprave, sa 11 glasova „ZA“ donosi se Odluka o ukidanju javnog dobra.

Odluka se prilaže zapisniku i čini njegov sastavni dio.

**Točka 20.**

Donošenje Plana razvoja sustava civilne zaštite na području Općine Kloštar Podravski za 2022. godinu s trogodišnjim financijskim učincima

Nataša Martinčević: Člankom 17. stavak 1. Zakona o sustavu civilne zaštite definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Bez rasprave, sa 11 glasova „ZA“ donosi se Plan razvoja sustava civilne zaštite na području Općine Kloštar Podravski za 2022. godinu s trogodišnjim financijskim učincima.

Plan se prilaže zapisniku i čini njegov sastavni dio.

**Točka 21.**

Donošenje Rješenja o imenovanju Povjerenstva za popis imovine, obveza i potraživanja Općine Kloštar Podravski sa stanjem 31. prosinca 2021. godine

Nataša Martinčević: Popis je obavezan svake godine i zato predlažem da se u Povjerenstvo za popis imovine, obveza i potraživanja Općine Kloštar Podravski sa

stanjem 31. prosinca 2021. godine, imenuju:

1. NATAŠA MARTINČEVIĆ, za predsjednika,
2. VALENTINA HUĐEK ŠANTEK, za člana,
3. RUŽICA RADELIĆ, za člana.
4. ZLATKO PATAČKO, za zamjenika predsjednika,
5. DUBRAVKA DOMOVIĆ, za zamjenika člana,
6. ANJA ŠTEFAN SIKAVICA, za zamjenika člana.

Ima li drugih prijedloga?

Bez rasprave, sa 11 glasova „ZA“ donosi se Rješenje o imenovanju Povjerenstva za popis imovine, obveza i potraživanja Općine Kloštar Podravski sa stanjem 31. prosinca 2021. godine.

Rješenje se prilaže zapisniku i čini njegov sastavni dio.

**Točka 22.**

Donošenje Odluke o provedbi postupka jednostavne nabave usluge za izradu tehničke dokumentacije za korištenje geotermalne energije

Siniša Pavlović: Na prošlom vijeću smo razgovarali o mogućnosti izgradnje toplica na području naše općine. Naš projekt je jedan od pet projekata koji su dobili odobrenje, Vlada RH osigurava oko 170 miliona kuna. Moramo napraviti neke predradnje. Ova nam odluka treba da bi sklopili ugovor o poslovnoj suradnji s gospodinom Domitrovićem te bi se moglo krenuti s istražnim radnjama.

Bez rasprave, sa 11 glasova „ZA“ donosi se Odluka o provedbi postupka jednostavne nabave usluge za izradu tehničke dokumentacije za korištenje geotermalne energije.

Odluka se prilaže zapisniku i čini njegov sastavni dio.

**Točka 23.**

Donošenje Odluke o provedbi postupka jednostavne nabave za pokretanje nadmetanja za istražni prostor geotermalne vode

Siniša Pavlović: Ova točka se povezuje s prethodnom, naime, istraživanja će biti provedena na lokaciji između Kloštra Podravskog i Kozarevca. Bez rezultata istraživanja ne možemo krenuti u realizaciju. Neslužbena informacija je da se radi o izvoru tople vode koji ima 190 stupnjeva, a mi imamo bušotinu koja je zatvorena. Treba predložiti način rada na tom projektu, ispitati kvalitetu vode, a prijedlog je da u prvoj fazi budu toplice. APPRR kaže da treba ići u istraživanje. Izvori se mogu koristiti za grijanje plastenika naših OPG-ovaca, a stručna analiza će pokazati što se sve može iskoristiti.

Bez rasprave, sa 11 glasova „ZA“ donosi se Odluka o provedbi postupka jednostavne nabave

za pokretanje nadmetanja za istražni prostor geotermalne vode.

Odluka se prilaže zapisniku i čini njegov sastavni dio.

**Točka 24****.**

Donošenje Odluke o provedbi postupka jednostavne

nabave za kupnju LED DISPLAY P6 RGB

Siniša Pavlović: Kao što smo već razgovarali o ovoj temi, radi se o velikom displeju kojeg ste možda vidjeli u Virovitici, Rovišću, Zagrebu… Mi bismo ga postavili na Društveni dom u Kloštru, razgovarali smo s gospodinom Pleadinom, on se slaže. Mogućnost je da mi puštamo svoje reklame, ali isto tako da iznajmljujemo i drugim korisnicima. Budući da našim naseljima na D2 dnevno prođe i do 9.5 tisuća vozila, prilika za iznajmljivanje postoji. Ponudit ćemo reklamni prostor „Podravki“, Ožujskom i Karlovačkom pivu, govorim na pamet. Dakle, uložena sredstva će se brzo vratiti, a mi ćemo uljepšati samo općinsko središte.

Bez rasprave, sa 11 glasova „ZA“ donosi se Odluka o provedbi postupka jednostavne nabave

za kupnju LED DISPLAY P6 RGB.

Odluka se prilaže zapisniku i čini njegov sastavni dio.

**Točka 25.**

Donošenje Odluke o kupnji zemljišta

Siniša Pavlović: Zemljište o kojem se radi je vezano uz Dječji vrtić u Oderjanu, cijena je 25.000,00 kuna. Da bi dobili uporabnu dozvolu, treba nam još zemljišta. Proširenje je potrebno zbog još jedne odgojne grupe. U budućnosti će nam trebati za dogradnju jaslica što znači da imamo dječice i to nas veseli.

Branko Golubić: O kojem zemljištu se radi?

Siniša Pavlović: Kod vodovodne kućice.

Bez rasprave, sa 11 glasova „ZA“ donosi se Odluka o kupnji zeljišta.

Odluka se prilaže zapisniku i čini njegov sastavni dio.

**Točka 26.**

Donošenje Odluke o davanju suglasnosti Općini Kloštar Podravski za provedbu ulaganja na području Općine Kloštar Podravski za investiciju „Izgradnja ograde na mjesnom groblju kloštar Podravski“

Siniša Pavlović: Uskoro će biti raspisan natječaj u LAG-u, ovdje se predlaže da se napravi ograda na groblju u Kloštru Podravskom. Svi ste vidjeli da je jedan dio napravljen, moramo dovršiti i ostatak.

Bez rasprave, sa 11 glasova „ZA“ donosi se Odluka o davanju suglasnosti Općini Kloštar Podravski za provedbu ulaganja na području Općine Kloštar Podravski za investiciju „Izgradnja ograde na mjesnom groblju kloštar Podravski“.

Odluka se prilaže zapisniku i čini njegov sastavni dio.

**Točka 27.**

Donošenje Zaključka o usvajanju Izvješća o obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Koprivničko-križevačke županije

Nataša Martinčević: Sve JLS u našoj županiji imale su tu reviziju i treba promijeniti neke načine vođenja dokumentacije te usvojiti Izvješće o obavljenoj reviziji učinkovitosti upravljanja komunalnom infrastrukturom ujedinicama lokalne samouprave na području Koprivničko-križevačke županije, Državni ured za reviziju, Područni ured Koprivnica, KLASA:041-01/20-10/12, URBROJ:613-08-21-124 od dana 4. studenog 2021. godine.

Bez rasprave, sa 11 glasova „ZA“ donosi se Zaključak o usvajanju Izvješća o obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Koprivničko-križevačke županije.

Zaključak se prilaže zapisniku i čini njegov sastavni dio.

**Točka 28****.**

Donošenje Odluke o provedbi postupka jednostavne nabave za izradu tehničke dokumentacije za izgradnju sportsko vatrogasnog doma u naselju Kloštar Podravski, Prugovac i Kozarevac

Siniša Pavlović: Imamo informaciju da ide nova financijska omotnica upravo za ovakve građevine, trebali bi ići u ishođenje kompletne dokumentacije. Kod nas je sve legalizirano, pa idemo u energetsku obnovu, što prije kako bismo mogli pronaći projektante. Imamo neke ponude, malo smo proučili ponuditelje i analizom njihovih ostvarenih projekata, vidi se da su ti ljudi dobri u svom poslu. Treba početi na vrijeme izrađivanje projektne dokumentacije da se ne dovedemo u situaciju da nemamo vremena za ishođenje građevinskih dozvola. Sve je u sustavu bodovanja, a na nama je da se dobro pripremimo i da budemo spremni kada natječaj bude otvoren.

Bez rasprave, sa 11 glasova „ZA“ donosi se Odluka o provedbi postupka jednostavne nabave za izradu tehničke dokumentacije za izgradnju sportsko vatrogasnog doma u naselju Kloštar Podravski, Prugovac i Kozarevac.

Odluka se prilaže zapisniku i čini njegov sastavni dio.

**Točka 29****.**

Donošenje Odluke o promjeni poslovne banke za

financijsko poslovanje Općine Kloštar Podravski

Siniša Pavlović: Kod nas su bili predstavnici HPB i HP i ponudili nam da pređemo na financijsko poslovanje općine u njihovu banku. Obavljeni su razgovori, bilo je govora o radu na dva šaltera. U načelu, ako mi poslujemo s njima daju nam za pravo da poslujemo i s drugom bankom. Na nama je da još dovršimo pregovore: posebni ulazi i neke tehničke stvari. Već smo prije raspravljali o ovom rješenju, prvenstveno mislim na velik broj umirovljenika koji podižu svoja primanja upravo na pošti jer nemamo banku u Kloštru. Bilo bi jednostavnije da se i udruge uključe jer zašto ići u Đurđevac ili Pitomaču, Viroviticu, ako poslovanje može biti obavljeno u našoj općini.

Bez rasprave, sa 11 glasova „ZA“ donosi se Odluka o promjeni poslovne banke za

financijsko poslovanje Općine Kloštar Podravski.

Odluka se prilaže zapisniku i čini njegov sastavni dio.

**Točka 30.**

Donošenje Odluke o kupnji zemljišta za izgradnju toplica na području Općine Kloštar Podravski

Siniša Pavlović: Ova odluka se odnosi na kupnju zemljišta koje bi mi trebali imati, u našem vlasništvu, u jednom komadu. Na inicijalnom sastanku je spomenuto da je potrebno imati 3-5 ha zemljišta da bi krenuli u projekt.

Branko Golubić: Na koji dio zemljišta se to odnosi?

Siniša Pavlović: Radi se o zemljištu koje se nalazi na putu prema Kozarevcu, tamo gdje je bila bušotina ili preko ceste. Da bi se utvrdila otkupna cijena mi smo dužni dati sudskim vještacima da obave taj dio, a postoji i procjena Porezne uprave. Trenutno smo u IV. Izmjeni i dopuni PP Općine Kloštar Podravski koji je potrebno napraviti da ljudi mogu graditi neke njima potrebne građevine. Za sada ima nekih ponuda, treba dobro razmisliti i naći najbolje rješenje.

Bez rasprave, sa 11 glasova „ZA“ donosi se Odluka o kupnji zemljišta za izgradnju toplica na području Općine Kloštar Podravski.

Odluka se prilaže zapisniku i čini njegov sastavni dio.

**Točka 31.**

Razno

Siniša Pavlović: Pod ovom točkom imamo dosta zahtjeva, zamolbi. Krenimo redom:

1. Boško Gatalica uputio je zahtjev za otkup zemljišta u Prugovcu. Predlažem da se napravi procjena vrijednosti poljoprivrednog zemljišta, te sukladno zakonu, provede natječaj i napravi prodaja tog zemljišta koje je u vlasništvu općine, znate i sami da postajemo vlasnici po sili zakona. Dakle, neka ide zaključak općinskog vijeća i tako se odgovori.

Općinsko vijeće donosi jednoglasni zaključak.

1. Đuro Gregurić je ponudio kuću na prodaju. Radi se o kući njegove majke, u ulici 1. svibnja. Možda bi nam parcela dobro došla zbog buduće gradnje Tržnice da bi imali izlaz na glavnu cestu, ali nas ne zanima kuća. Možemo zatražiti procjenu sudskog vještaka i ako bi cijena bila prihvatljiva za nas kao kupca, i za vlasnika kao prodavatelja, mogli bismo to riješiti. Znači isto tako, treba donijeti Zaključak Općinskog vijeća.

Općinsko vijeće donosi jednoglasni zaključak.

1. Firma AS SOLAR iz Ludbrega poslala je pismo namjere za kupnju zemljišta za izgradnju Solarne elektrane. Radi se o zemljištu u Industrijsko zoni „Istok“. Gradili bi elekranu snage 2 i 2.5 MV, a vrijednost investicije je oko 15 milijuna kuna. Pismo namjere izgleda vrlo ozbiljno: kupoprodajna cijena zemljišta se pri sklapanju ugovora uplaćuje na račun općine, komunalna naknada je na godišnjoj razini oko 20.000,00 kuna, komunalni doprinos u vrijednosti od 144.000,00 bit će uplaćen u općinski proračun kod izdavanja građevinske dozvole te naknada općini od 1 lipe za svaki proizvedeni kwh električne energije za cijelo vrijeme vijeka elektrane, na godišnjoj razini je to od 20.000,00 do 25.000,00 kuna. Navode, ako se iz bilo kojeg razloga u dvije godine ne realizira predloženi projekt da će vratiti općini zemljište bez prava na naknadu za isplaćenu kupoprodajnu cijenu. Smatram da bi ovu ponudu trebalo prihvatiti, jer nemamo što izgubiti.

Općinsko vijeće donosi jednoglasni zaključak o prihvaćanju ponude.

1. Dobili smo izvješće PP Đurđevac o stanju kriminaliteta, javnog reda i mira za period od siječnja do rujna 2021. godine. Radi se o statistici kaznenih djela, prekršaja protiv narušavanja javnog reda i mira, prekršaja o nasilju u obitelji i stanju u prometu. Mislim da je izvješće takvo kakvo je – prilično dobro, ne možemo puno utjecati na rezultate, osim prevencijom i predlažem da izvješće prihvatimo.

Općinsko vijeće jednoglasno prihvaća Izvješće o stanju kriminaliteta i donosi Zaključak o prihvaćanju.

1. Iz ureda odvjetnice Franković poslan je zahtjev njene stranke Snježane Balala za kupnju zemljišta u Prugovcu. Procedura je poznata, napraviti procjenu i putem natječaja prodati zemljište.

Općinsko vijeće donosi jednoglasni zaključak o prihvaćanju zahtjeva.

1. Počasni Bleirbuški vod poslao je zamolbu za donaciju. Budući da je ove godine zbog pandemije Covid-a sve to održavano u smanjenom obujmu, mišljenja sam da ne bi trebali sudjelovati u tome. Kada se situacija vrati u normalu, možemo pomoći u obilježavanju Bleirbuške tragedije i Križnog puta hrvatskog naroda.

Općinsko vijeće donosi jednoglasni zaključak o odbijanju donacije o odbijanju donacije.

1. Primili smo zamolbu od gospođe Rajke Domitrović koja traži obilježavanje grobnog mjesta Hrvatske vojske iz II svjetskog rata, radi se o 36 ljudi, među kojima je i njen djed. Mislim da je u redu da općina pomogne da se žrtve ne zaborave.

Općinsko vijeće donosi jednoglasni zaključak o usvajanju prijedloga obilježavanja spomen obilježja poginulim i nestalim osobama u II svjetskom ratu.

1. Iz DV IGRA stigla je obavijest o izmjeni ekonomske cijene vrtića, znači, radi se o povećanju od 300,00 mjesečno, za jedno dijete. Budući da je donesen Proračun općine za 2022. godinu i u njemu nisu planirana dodatna sredstva u ovom trenutku ne možemo pozitivno odgovoriti, tek nakon rebalansa proračuna. Naravno da nećemo našu djecu i roditelje ostaviti bez sufinanciranja, ali na ovoj sjednici ne možemo dati pozitivan odgovor.

Općinsko vijeće donosi jednoglasni zaključak o ne prihvaćanjuprijedloga iz razloga što

je usvojen Proračun Općine Kloštar Podravski za 2022. godinu te će se navedeni

prijedlog razmatrati u slijedećem periodu.

1. UDVDR RH, Ogranak Kloštar Podravski uputio je općinskom načelniku i Općinskom vijeću prigovor na monografiju „OD GORBONUKA DO KLOŠTRA PODRAVSKOG“ koja je izdana ove godine, „u organizaciji“ fra Ivana Širokog, našeg župnika i njegovih suradnika. Naime, radi se o netočnim podacima koji se tiču Domovinskog rata i poginulih hrvatskih branitelja. Slažem se s njima, monografija se ne piše bez provjerenih i istinitih činjenica, i monogafija se ne piše na temelju osobnih pogleda na prošlost ili sadašnjost. Općina je u završnoj fazi izrade svoje monografije i mogu vam svima reći da je to jedan vrlo složen i kompleksan posao, gdje smo mi angažirali stručnjake iz različitih stručnih područja i svaka riječ mora biti na mjestu, mora odgovarati istini.

Ivan Čupen: Mene baš zanima u kojem području je naš župnik toliko stručan da se može primiti pisanja monografije. Njegov stručni posao odnosi se na crkvenu službu, na rad s vjernicima. Kod nas je situacija specifična: sve što radi u crkvenom dijelu, radi na štetu naših starih običaja, naših blagdana. Samo se prisjetite koliko smo problema imali s održavanjem Dana općine jer je bilo korizmeno vrijeme…otišli smo u krajnost: da bi izbjegli natezanja oko termina i sadržaja, čak smo promijenili dan obilježavanja općine, nakon toga nam je ukinut blagdan Svetog Benedikta. Otkad znam za sebe, a po pričama moje bake, Bedenik i Žalosna Gospa su bili naši glavni blagdani, naši zaštitnici. Kao da nam je taj župnik dodijeljen da bi nas odvratio od crkve. Za njega i njegov krug ljudi važe posebna pravila koja donose oni sami. Sigurno znate da se to odnosi na koronu i to je bezobrazno u odnosu na druge ljude, koji mu nisu najbliži, a koji ipak još idu u crkvu.

A što se tiče ove monografije, čudim se kako župnik Široki nije imao potrebu spomenuti da je ukinuo naš najveći blagdan i da nas je sveo na filijalu. Prije se znalo koje je župna crkva, kada su mise, a kada se to raspoređuje u filijalama. I baš me zanima gdje su ti veliki kloštranski vjernici, najbliži župniku, koji su dozvolili da se naša stoljetna kloštranska obilježja maknu, pomaknu i ostave nas bez našega blagdana u ožujku. Slažem se s dopisom UDVDR RH Ogranak Kloštar Podravski, treba obustaviti daljnje korištenje, tražiti ispravak netočnih navoda, a ako treba neka se sankcioniraju takozvani autori. Ako su u stanju nešto potpisati, onda su valjda svjesni da za to i odgovaraju.

Siniša Pavlović: Slažem se s Ivanom, sve je rečeno. Predlažem da ovo vijeće donese svoj zaključak i pošalje ga na adresu Župe Kloštar Podravski.

Općinsko vijeće donosi jednoglasni zaključak o potrebi ispravljanja netočnih podataka i javnoj isprici, kao i povlačenja monografije iz korištenja dok se ne obavi navedeno.

Zaključak se prilaže zapisniku i čini njegov sastavni dio.

Marijana Lovrenčec: Zanima me šta je s papirima za kanalizaciju, kako će se to rješavati.

Siniša Pavolivć: Nositelj projekta je Komunalije d.o.o iz Đurđevca, i da, oni su dostavili domaćinstvima na području općine dopise i traže dokumentaciju koju treba priložiti. Općina će svima kojima treba pomoć, pomoći. Pogotovo se to odnosi na staračka domaćinstva. S radovima se kreće na proljeće I to na nekoliko lokacija, s nekoliko ekipa da bi radovi bili što prije završeni.

**AKTUALNI SAT**

Ivana Pavunić: Htjela bih se samo osvrnuti na cijepljenje, pacijenti gledaju TV I čuju da se ljudi cijepe po ambulantama ili u kućama. Kod nas se ne može tako, mora biti organizirno. Na području općine, u suradnji s ZZJZ.

Siniša Pavlović: Da, cijepljenje u Kloštru Podravskom će biti, nemam točan datum. Čim dobijemo termin objavit ćemo obavijest, posložiti organiziran prijevoz iz naselja, pa čak I kućne posjete za osobe koje ne mogu same pristupiti.

Ivana Pavunić: Želim vas obavijestiti da sam zatražila razrješenje za dužnost mrtvozornika, već sam u tome 20 godina I ne mogu to više raditi. Ako netko želi neka se javi, ako imate nekoga tko bi to želio raditi, slobodno javite.

Mirko Debeljak: Jel postoji šansa da udruga umirovljenika dobije neka financijska sredstva? Ove godine nam je isplaćeno nešto više od 1.000,00 kuna, a to nam nije dostatno za naše troškove.

Siniša Pavlović: Treba pogledati, ako može bez natječaja na koji su se sve udruge javile, onda će isplata biti moguća.

Sjednica završena u 18.43 sati.

Zapisničarka: Predsjednica:

Dubravka Domović Marija Šimunko